​​Ел оқушылары алғаш рет қазақ тілінен арнайы емтихан тапсырып жатыр
DATE: 11:53, 27 Мамыр 2024 | GMT +5
TITLE: ​​Ел оқушылары алғаш рет қазақ тілінен арнайы емтихан тапсырып жатыр
URL: https://kaz.inform.kz/news/el-okushilari-algash-ret-kazak-tlnen-arnayi-emtihan-tapsirip-zhatir-74c4fc/
META: DATE: 11:53, 27 Мамыр 2024 | GMT +5
TOTAL WORDS: 131
AUTHOR(S):
TEXT: Биыл бірінші рет білім алушылардың оқу бағдарламаларын игеруін, оқу және жазу сауатын айқындау мақсатында 5-8, 10 сыныптар 31 мамырға дейін қазақ тілінен емтихан тапсырады. Емтиханның нақты уақытын оқу орындары өздері белгілейді. Емтихан екі бөліктен тұрады: жазбаша және ауызша. Оқушылар эссе жазады, сондай-ақ, мәтінді оқу, әңгімелесу және мәтінді тыңдап түсіну бойынша өз шеберлігін көрсетеді. 29 мамыр мен 10 маусым аралағында 9 сыныпты бітірушілер үшін қорытынды емтихандар болады, ал 11 сыныпты бітірушілер 28 мамыр — 11 маусым аралығында емтихан тапсырады. «Ақтөбе облысынан 9 мектеп, Атырау облысынан 20 мектеп және Солтүстік Қазақстан облысынан 5 мектеп оқушылары бұл өңірлерде табиғи сипаттағы төтенше жағдай жариялануына байланысты аралық және қорытынды аттестациялаудан босатылды», — деп атап өтті ведомствоның баспасөз қызметі. Қорытынды аттестациядан барлығы 340 мыңнан астам 9 сыныпты бітірушілер, сондай-ақ биыл 11 сыныпты бітіруші 186 мың оқушы өтеді
